b'\n_START_ARTICLE_\nSolzivec\n_START_PARAGRAPH_\nSolzivec, uradno znan kot lakrimatorno sredstvo (izhaja iz latinske besede Lacrima, kar pomeni \xc2\xbbsolza\xc2\xab), je kemi\xc4\x8dno oro\xc5\xbeje, ki povzro\xc4\x8da solzenje o\xc4\x8di, dra\xc5\xbeenje ko\xc5\xbee in sluznice, bruhanje in celo slepoto. V o\xc4\x8deh stimulira \xc5\xbeivce solzne \xc5\xbeleze, katera sodeluje pri izlo\xc4\x8danju solza. V lakrimatorno skupino sredstev spadajo poprovo razpr\xc5\xa1ilo (OC plin), CS plin, CR plin, plin CN (kloracetofenon), nonivamid, bromoaceton, xylyl bromid, syn-propanethial-S-oksid (sestavina \xc4\x8debule), in \xc2\xbbMace\xc2\xab\xc2\xa0(aerosolni razpr\xc5\xa1ilec)._NEWLINE_Lakrimatorna sredstva se obi\xc4\x8dajno uporabljajo za obvladovanje nemirov. Njihova uporaba v vojskovanju je prepovedana z razli\xc4\x8dnimi mednarodnimi pogodbami. Med prvo svetovno vojno, je bila uporabljena velika koli\xc4\x8dina lakrimatornih sredstev.\n_START_SECTION_\nU\xc4\x8dinki\n_START_PARAGRAPH_\nSolzivec deluje tako, da dra\xc5\xbei sluznico v o\xc4\x8deh, nosu, ustih in plju\xc4\x8dih ter povzro\xc4\x8di jok, kihanje, ka\xc5\xa1ljanje, te\xc5\xbeko dihanje, bole\xc4\x8dine v o\xc4\x8deh in za\xc4\x8dasno slepoto. V kombinaciji z CS plinom, se simptomi dra\xc5\xbeenja obi\xc4\x8dajno pojavijo po 20-60 sekundah izpostavljenosti  in obi\xc4\x8dajno minejo v 30 minutah po odhodu (ali pa odstranitvi)  iz obmo\xc4\x8dja. V kombinaciji s poprovim razpr\xc5\xa1ilom (imenovan tudi \xc2\xbboleoresin capsicum\xc2\xab, kapsaicin ali OC plin), je pojav simptomov, vklju\xc4\x8dno z izgubo koordinacije telesa skoraj takoj\xc5\xa1en. Po podatkih Nacionalnega raziskovalnega sveta za toksiologijo obstajajo razli\xc4\x8dne variacije intolarance na solzivec._NEWLINE_Lakrimatorna sredstva delujejo tako, da napadajo sulfhidrilne funkcionalne skupine encimov. Ena izmed najbolj verjetnih ciljev beljakovinskih je TRPA1 ionski kanal, ki je izra\xc5\xbeen v senzori\xc4\x8dnih \xc5\xbeivcih (trigeminalnega \xc5\xbeivca) v o\xc4\x8deh, nosu, ustih in plju\xc4\x8dih._NEWLINE_Kalifornijski sistem za kontrolo strupov je analiziral 3.671 poro\xc4\x8dil o po\xc5\xa1kodbah s poprovim razpr\xc5\xa1ilom med letoma 2002 in 2011. Na podlagi zdravstvene analize so bili hudi simptomi odkriti pri 6,8% ljudi, pri \xc4\x8demer so bile najbolj \xc5\xa1tevilne po\xc5\xa1kodbe o\xc4\x8di (54%), dihal (32\xc2\xa0%) in ko\xc5\xbee (18%). Do najhuj\xc5\xa1ih po\xc5\xa1kodb je pri\xc5\xa1lo pri usposabljanju organov kazenskega pregona, pri namerni onesposobitvi mno\xc5\xbeic, in pri kazenskem pregonu (bodisi posameznikov ali pri obvladovanju mno\xc5\xbeic).\n_START_SECTION_\nTveganja\n_START_PARAGRAPH_\nKot pri vseh nesmrtonosnih, ali manj smrtonosnih oro\xc5\xbejih, tudi pri uporabi solzivca obstaja nevarnost nastanka hudih trajnih po\xc5\xa1kodb ali celo smrti.  To vklju\xc4\x8duje tveganja pred udarci kartu\xc5\xa1 od solzivca, kot so podplutbe, izguba vida, po\xc5\xa1kodba lobanje in celo smrt.  O \xc5\xa1tevilnih huj\xc5\xa1ih \xc5\xbeilnih po\xc5\xa1kodbah poro\xc4\x8dajo tudi iz Irana, vklju\xc4\x8dno z visoko stopnjo povezanosti s po\xc5\xa1kodbami \xc5\xbeivca (44%) in amputacij (17%), kot tudi primeri po\xc5\xa1kodb glave pri mladih. _NEWLINE_Tipi\xc4\x8dne zdravstvene posledice plinov so obi\xc4\x8dajno omejene na manj\xc5\xa1a vnetja ko\xc5\xbee, zapozneli zapleti so mogo\xc4\x8di tudi: pri ljudeh s prej obstoje\xc4\x8dimi dihalnimi pogoji, kot so astma, ki so \xc5\xa1e posebej ogro\xc5\xbeeni, in ki bodo verjetno potrebovali zdravni\xc5\xa1ko pomo\xc4\x8d , in lahko v\xc4\x8dasih zahtevajo hospitalizacijo ali celo podporo pri dihanju. Izpostavljenost CS plinu pa lahko povzro\xc4\x8di razjede  ali alergijski kontaktni dermatitis. Ko pa so ljudje neposredno izpostavljeni od blizu ali pa so hudo izpostavljeni, pa po\xc5\xa1kodba o\xc4\x8di lahko vklju\xc4\x8duje nastanek brazgotine na ro\xc5\xbeenici, ki pa povzro\xc4\x8di trajno izgubo vida.\n_START_SECTION_\nZdravljenje\n_START_PARAGRAPH_\nNi specifi\xc4\x8dnega protiukrepa proti skupini solznih plinov. Prvi ukrep je umaknitev na sve\xc5\xbe zrak  Odstranitev kontaminiranih obla\xc4\x8dil in prepre\xc4\x8ditev souporabe oku\xc5\xbeenih brisa\xc4\x8d pa pripomore k zmanj\xc5\xa1anju ko\xc5\xbene reakcije. Priporo\xc4\x8dljiva je takoj\xc5\xa1nja odstranitev kontaktnih le\xc4\x8d._NEWLINE_Ko je oseba izpostavljena, obstajajo razli\xc4\x8dne metode za odstranitev, kolikor je kemi\xc4\x8dno mogo\xc4\x8de in laj\xc5\xa1anje simptomov. Standardna prva pomo\xc4\x8d za bole\xc4\x8dino v o\xc4\x8desu je namakanje (brizganje ali splakovanje ven) z vodo. Vendar pa obstajajo poro\xc4\x8dila, da lahko voda pove\xc4\x8da bole\xc4\x8dino od CS plina. Nekateri dokazi ka\xc5\xbeejo, da izdelek \xc2\xbbDIPHOTERINE\xc2\xae solution  - prva pomo\xc4\x8d pred kemi\xc4\x8dnim vbrizgom\xc2\xab, lahko pomaga pri o\xc4\x8desnih opeklinah ali pri vnosu kemikalij v oko._NEWLINE_Aktivisti iz Zdru\xc5\xbeenih dr\xc5\xbeavah Amerike, \xc4\x8ce\xc5\xa1ke, Venezuele in Tur\xc4\x8dije so poro\xc4\x8dali o uporabi nevtralizatorskega sredstva kot je \xc2\xbbMaalox\xc2\xab\xc2\xa0razred\xc4\x8denega z vodo proti napadom s plinom. There have also been reports of these antacids being helpful for tear gas, Tako obstajajo poro\xc4\x8dila o uporabi teh nevtralizatorskih sredstev proti solzivcu, in s kapsaicinon povzro\xc4\x8dene bole\xc4\x8dine na ko\xc5\xbei.  Prav tako obstajajo poro\xc4\x8dila o uporabi rastlinskega olja in kisa kot pomo\xc4\x8d za laj\xc5\xa1anje bole\xc4\x8din povzro\xc4\x8denih s poprovim razpr\xc5\xa1ilom.'